《次韵程愿以十诗见示篇中多及故起居舍人程子》
宋代·晁公溯

故乡乔木莫知年，闻道端居似玉川。
勿谓鲁侯吾不遇，试言卫政子奚先。
传家学问三冬足，插架文书四库全。
颇复因君怀柱史，当时高会有群贤。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。